68 C. PLINII HIST. NAT. LIB. XXVI. 



thyllis, chamaepityos similis, flore purpureo, odore gravi, 



radice intubi. 



Cepaea , i* 



LU. Vel magis medetur cepaea, similis porcilacae, ni- 

 griore radice, sed inutili , nascens in litoribus arenosis, 

 gustu amara. In vino cum asparagi radice vesicae plu- 

 rimum prodest. 



Hypericon , sive chamaepitys , sive corison , ix. 



LUI. Eadem praestat hypericon , quam alii chamae- 

 pytin , alii corion appellant , oleraceo frutice , tenui , 

 cubitali, rubente, folio rutas, odore acri, semine in si- 

 liqua nigro, maturescente cum hordeo. Natura semini 

 spissandi : alvum sistit : urinam ciet : vesicae cum vino 

 bibitur. 



Caros, sive hypericon , x. 



LIV. Est aliud hypericon, quod alii corin appellant, 

 folio tamaricis, et sub ea nascitur, sed pinguioribus fo- 

 liis et minus rubentibus, odoratum, palmo altius, suave, 

 leniter acutum. 



Vis semini excalfactoria : et ideo inflationem facit : 

 sed stomacho non inutile : praecipuum ad strangurjam , 



